Praying (սինգլ)

«Praying», սինգլը ձայնագրվել է ամերիկացի երգչուհի Կեշայի կողմից իր երրորդ՝ «Rainbow» ստուդիական ալբոմի համար։ Կեշան երգը գրել է Բեն Աբրահամի, Էնդրյու Ջոսլինի և երգի պրեդյուսեր Ռայան Լյուիսի հետ միասին։ Այս սինգլը հոգու ազդեցության, փոփի և դաշնամուրի բալլադ է, որը ուղղեկցվում է ջութակի և հարվածային գործիքների համակցությամբ։ Սինգլում ցուցադրվում է Կեշայի ձայնային տվյալները և նրա սեփական անձը։ Կեշայի խոսքերով «Praying»-ը վերաբերում է այն մարդկանց, ովքեր վիրավորել են մեկ ուրիշին, և նա հավատում է, որ կգա մի օր, և նրանք կհասկանան իրենց սխալը։ Քննադատների համոզմամբ սինգլը վերաբերում է դոկտոր Լյուքիին, ում Քեշան մեղադրում էր սեռական բռնության և զգացմունքային չարաշահումների մեջ։

Քննադատները գտնում են, որ «Praying» սինգլը հզոր ստեղծագործություն է և տարբերվում է երգչուհու նախորդ աշխատանքներից։ Կեշայի ձայնային տվյալները նույնպես ստացան դրական արձագանք։ Մեկնաբանները առաջարկեցին մի քանի հակասական կարծիքներ սինգլի վերաբերյալ։ Մի մասը պնդում էր, որ այն ներում շնորհելու մասին է, իսկ մնացածը պնդում էին, որ այդպես Կեշան իր զայրույթն է արտահայտել սինգլում։ Կոմերցիոն տվյալներով «Praying»-ը Ավստրալիայի հիթ շքերթներում զբաղեցրել է 6-րդ հորիզոնականը։ Այն զբաղեցրել է Կանադայում, Հունգարիայում և Շոտլանդիայում լավագույն տասնյակները ինչպես նաև Իռլանդիայում, Իսպանիայում, Միացյալ Թագավորությունում և Միացյալ Նահանգներում։ Սինգլին համանուն տեսահոլովակը նկարահանվել է Ջոնաս Ակերլունդի կողմից և թողարկվել է նույն օրը երգի հետ միասին։ Այն հիմնականում ստացել է նույն դրական արձագանքը, ինչ ստացել է Բիյոնսեյի «Lemonade» ալբոմը։

Նախապատմություն և թողարկում 
2016 թվականից Կեշան սկսեց իր երրորդ համաշխարհային շրջագայությունը՝ «Fuck the World»-ը, որի ժամանակ նա կատարում էր երգերի իր քավեր տարբերակները։ Այդ ընթացքում նա նաև աշխատում էր իր նոր ալբոմի վրա, որը լինելու էր քանթրի և ռոք ժանրերում, իսկ ալբոմը կոչվելու էր «Rainbow»: Մինչ Կեշան շրջագայությունների մեջ էր նրա պրոդյուսեր Ռայան Լյուիսը սկսեց աշխատել «Praying» սինգլի բառերի և արտադրանքի վրա։ Նա զգաց, որ բալլադը հարմար կլինի կին արտիստին երգելու համար, և նրա Ռայանի կինն առաջարկեց, որ Քեշան պետք է կատարի այդ ստեղծագործությունը։ Լյուիսն անմիջապես կապվեց Կեշայի մենեջերի հետ՝ իմանալու, թե արդյոք նա կցանկանա համագործակցել իր հետ։ Կեշան ընդունեց առաջարկը և նրանք Լյուիսի հետ համաձայնության եկան, որ Կեշան սինգլի հետ կարող է անել այն ամենը ինչ ցանկանում է։ Երբ Կեշան սկսեց աշխատել սինգլի վրա, այն արդեն երկու օր հետո պատրաստ էր։ Լյուիսը ավելի ուշ ասել է, որ իր հիմնական նպատակն է եղել երգում ցուցադրել Կեշայի ձայնային տվյալները, ինչպես նաև Կեշայի մարդկային հատկանիշները։ Նա կարծում է, որ դա իրենց երկուսի նպատակն էր, և իրենք այն կարողացան իրականացրել։

SiriusXM ռադիոյի հետ հարցազրույցում Կեշան ասել է, որ սինգլը իր մեջ պարունակում է ինքնասպանության մտքեր, որոնք նա ունեցել է իր մեջ։ Նախքան ալբոմի թողարկումը երգչուհին ներկայացրեց Լոնդոնում «Praying»-ը և մի քանի այլ երգեր «Rainbow» ալբոմից։ Այստեղ նա նշել է ասելով․ «Ես երբեք այսքան ոգևորված չեմ եղել իմ ամբողջ կյանքում ինչպես հիմա՝ իմ կատարած աշխատանքից»։ Նա երգի մասին ասել է․ «Ես այնտեղ փորձել եմ արտահայտել իմ հուսահատության և դեպրեսիայի զգացմունքները, և թե ինչպես եմ հաղթահարում այդ խոչընդոտները, նորից ու նորից գտնելով ինձ։ Ես գտա այն, ինչ փնտրում էի՝ խաղաղության վայր։ Այս երգը վերաբերում է մի ուրիշի հանդեպ ունեցած զգացմունքներին, նույնիսկ եթե նա վիրավորել, վախեցրել կամ ցավեցրել է ձեզ։ Երգ այն մասին է, որ պետք է հպարտ լինել ինքդ քեզնով անգամ այն ժամանակ, երբ դու մենակ ես քեզ զգում։ Այն նաև հույս է ներշնչում բոլորին, նույնիսկ այն մարդկանց, ովքեր ձեզ վիրավորել են։ Նրանք նույնպես կարող են փոխվել»։ 2012 թվականից սինգլը դարձել է Կեշայի առաջին սոլո կատարումը։

Քննադատատություններ 
«Praying»-ը ստացել է քննադատական գովեստի խոսքեր։ Դեն Վայսը Billboard -ից ասել է․ «Նույնիսկ ամենամեծ փոփ-ագնոստիկիներին չի հաջողվի կտրվել Կեշայի նոր՝ «Praying» երգից և տեսահոլովակից»։ Մի առանձին Billboard-յան հոդվածում Գիլ Քաուֆմանն ասել է․ «Երգը իսկական էքստազ է ձեր ականջների համար»։ «Time» ամսագրից Րեյսա Բրները երգն անվանել է․ «շատ էմոցիոնալ» ավելացնելով, որ հիմա Կեշան ավելի ուժեղ է քան երբևէ։ «The Atlantic»-ը բարձր է գնահատել ստեղծագործության «խոր զգացմունքները» և ավելացրել, որ Կեշայի ձայնն այստեղ ավելի հզոր է, և նա ցուցադրում է իր նոր ընդունակությունները, որոնց մասին մարդիկ չէին էլ կարող պատկերացնել։

Վիլյամ Ֆերերն ասել է. «Յուրաքանչյուր ոք պետք է լսի այս կատարումը, և ես կարծում եմ, որ այն ճանաչվելու է տարվա լավագույն ալբոմ»։ Իսսի Սիմփսոնը ասել է. «Praying-ը ոգեշնչող բալլադ է և Կեշայի ձայնն այստեղ ավելի հզոր է, քան երբևէ և սա առիթ է, որ ես նրան ներեմ իր «Timber» երգի համար»։ Ֆորբս ամսագրից Հյու Մքլենթայրը  անվանել է «Praying»-ը «շատ կարևոր երգ» ավելացնելով, որ Կեշան իր նոր գեղեցիկ երգով ոչ մի դժվարություն չի ունենա հավաքել բազմաթիվ նոր երկրպագուներ, քանի որ նա գտնվում է իր կարիերայի ստեղծման հաջորդ փուլում։

Ալթի Լեդասփին և Էլայս Լեյթը Ռոլլինգ Սթոուն ամսագրից, սինգլն անվանել են «հաղթանակած» և «վերածնունդ»-ով, իսկ Պատրի Հոսքեն MTV հեռուստաալիքից սինգլը համարում է ուղղակի գերազանց։ Ըստ Salon ամսագրի քննադատ Մեթյու Ռոզսայի սինգլը կհիշվի որպես Ke$ha-ի՝Kesha դառնալը, այսինքն նրա կերպարանափոխությունը խնջույքներ սիրող աղջկանից դեպի ավելի լուրջ ու հասուն կնոջ։ Ռոզան ավելացրել է նաև, որ սինգն արժանի էր այն բոլոր քննադատական գովեստի խոսքերին, որոնք ստացել է։ Քրոսին Քրոքը Vox-ից հայտնել է, որ Կեշան սինգլում ցուցադրում է իր ցավը և զայրույթը։ Նրա կարծիքով, երգն այդպես դառնում է ավելի յուրահատուկ և հուսադրող, մի բան, որն ավելի հոգեհարազատ է Կեշային։

Կոմերցիոն հաջողություններ 
2017 թվականի հուլիսի 22-ից սկսած «Praying»-ը Billboard-ի Bubbling Under Hot 100 հիթ շքերթում զբաղեցրել է չորրորդ հորիզոնականը ։ Nielsen SoundScan-ի տվյալներով, «Praying»-ը վաճառվել է 17,738 օրինակով, ԱՄՆ-ում թողարկման առաջին իսկ օրվանից։ Երգը Billboard Hot 100-ում զբաղեցրել է 25-րդ հորիզոնականը հետագայում իր տեղերը զիջելով 40 հորիզոնական դեպի վար։ Հետագայում այն վաճառվել է ավելի քան 27.000 օրինակով։ Սինգլը ստացել է ոսկե հավաստագիր Ավստրալիայի «Australian Recording Industry Association» կողմից, իսկ պլատինե՝ Կանադայի «Music Canada» ընկերության կողմից։

Հիթ-շքերթներ

Շաբաթական հիթ-շքերթներ

Տարեվերջյան հիթ-շքերթներ

Հավաստագրումներ

Ծանոթագրություններ 

Կեշայի երգեր
Երգեր այբբենական կարգով
2017 երգեր
Հրեշտակներն արվեստում